دونباسدا آودئیئوکا شهری یاخینلیغیندا اوکراینا حربچیلری ایله سئپاراتچیلار آراسیندا شدتلی دؤیوش باش وئریب.
آپا-نین وئردیی خبره گؤره، بو بارهده اوکراینا مدافعه ناظیرلیینین نمایندهسی آلکساندر موتوزیانیک بیلدیریب.
اونون سؤزلرینه گؤره، بو گون سحر ساعتلاریندا سپاراتچیلار آودیئوکا شهری یاخینلیغیندا اوکراینا اوردوسونون مؤقعلرینی آتشه توتدوقدان سونرا هوجوما کئچیبلر. هوجومون دفع ائدیلدیینی قید ائدن آ. موتوزیانیک بیلدیریب کی، باش وئرهن توققوشمالاردا ۳ اوکراینا حربچیسی هلاک اولوب، ۱-ی یارالانیب.
«آفپ» آگئنتلیینین معلوماتینا گؤره، سئپاراتچیلار دؤیوشده ۱ نفر ایتیریب، داها بیر نفرین یارالاندیغی بیلدیریلیر.
azb_Arab azb_Arab azb_Arab azb_Arab